На основу члана 29 став 1, тачка 10 Закона о смањењу ризика од катастрофа и управљању ванредним ситуацијама (Сл. Гласник РС бр 87/18), члана 61 Пословника Градског већа (Службени гласник града Врања број 29/20) и закључка Градског штаба за ванредне ситуације број 217-20/2021 од 16.08.2021. године, Градско веће града Врања на седници одржаној 16.08.2021. године, доноси:

**Н А Р Е Д Б У**

**о продаји прехрамбених производа**

1. Дозвољава се продаја свих прехрамбених производа у наменски уређеним малопродајним објектима и испред њих, као и на пијацама.
2. Прехрамбени производи који се продају у простору испред малопродајних објеката морају бити изложене у сталним или покретним гондолама, полицама, продајним столовима или витринама на висини не мањој од 80 цм од коте тла, а у циљу одржавања квалитета и здравствене заштите.
3. Ступањем на снагу ове наредбе, престаје да важи наредба о забрани продаје прехрамбених производа број: 06-66/1//2020 – 04, од 31.03.2020. године.
4. Наредба ступа на снагу даном објављивања у Службеном гласнику града Врања.

**ГРАДСКО ВЕЋЕ ГРАДА ВРАЊА**

**Број: 06-171/2021 – 04, датум: 16.08.2021. године**

**Председник Градског већа,**

**др Слободан Миленковић**